Massivet kan inddeles i tre store afsnit: Det nordlige (fra Newfoundland til [[Hudson-floden]]), det centrale (fra Hudson floddalen til ''New River'' i Virginia og Vestvirginia) og det sydlige (fra New River og til Alabama). Den nordlige del omfatter Shickshock- og Notre Damekæderne i Quebec, spredte højder i [[Maine]] (med [[Katahdin]] på 1.606 m som den højeste) samt White Mountains i [[New Hampshire]] og Green Mountains i [[Vermont]]. Den centrale del består foruden af forskellige mindre partier også af Valleykæden mellem forkanten af [[Allegheny-højsletten]] og [[Great Appalachian Valley]], højlandet i staterne [[New York (delstat)|New York]] og [[New Jersey]] og en stor del af [[Blue Ridge Mountains|Blue Ridgekæden]]. Endelig udgøres den sydlige del af Blue Ridgekædens forlængelse, [[Unakakæden]] og de [[Valley Ridges]], som afgrænser [[Cumberland-højsletten]].
Geologi